  Майя Бывальцева Можгаысь Николай Байтеряков нимо лыдӟетъюртлэн музей висъетэзлы кылбурчилэсь печатлан машиназэ но фотоаппаратсэ кузьмазы. 9-тӥ гудырикошконэ отын Удмуртиысь калык кылбурчилэн вордскемез дырысен 95 ар тырмонэз пусйизы. Со сярысь Ивортодэтъя «Удмуртия» агенттсволы вераз ужъюртысь методикая ёзэтлэн кивалтӥсез Анна Рыкова. Тужгес но кема возьмам куноосмы милям вал пиез поэтлэн Александр Николаевич но солэн внучкаосыз Ольга но Ирина Витальевнаос. Ольга Витальевна кузьмаз милям музеямы песятаезлэсь печатной машинказэ но фотоаппаратсэ. Та кузьымъёс достойной инты басьтозы милям музейной комнатаямы, кудӥз ужа ини 1999-тӥ арысен милям библиотекаямы Анна Рыкова, Можгаысь Н. Байтеряков нимо лыдӟетъюртысь методикая ёзэтлэн кивалтӥсезЛыдӟетъюртын ортчем ӝытын нимысьтыз саклык висъязы Николай Байтеряковлэн кырӟан пӧрмем кылбуръёсызлы. Анна Рыковалэн верамезъя, та дырлы солэн ужъёсызъя 60 пала кырӟанъёс гожтэмын. Солэн туж югыт, сюлмысь потэм поэзиез. Со туж ӝожтӥське ке но вал, крезьгуро быгатонлыкъёсыз ӧвӧл шуыса, но тани асьмелэн музыковед Елена Красновская аслаз сборниказ гожтэ, со «песенный, музыкальный» шуыса. Тросэз солэн кылбуръёсыз гожъямын в музыкальном жанре: жанре ноктюрна, элегии, баллады, лирической песни. Валамон, соос композиторъёсыз туж кыско. Со ачиз шуэ вал: «и всегда принимает душа то, что вправду идёт от души» Анна Рыкова, Можгаысь Н. Байтеряков нимо лыдӟетъюртысь методикая ёзэтлэн кивалтӥсезНиколай Байтеряковлэн кылбуръёсызъя гожтэм кырӟанъёсты Можгаысь но кылбурчилэн вордскем палъёсысьтыз — Алнаш ёросысь — коллективъёс но асьсэос авторъёссы быдэстӥзы. Озьы ик солы сӥзем кылбуръёссэс лыдӟизы. Кызьы тодмо, Николай Байтеряков Быдӟым Атыкай оже пыриськиз. Улонысьтыз со вакыт но гожъясьлэн творчествояз пытьы кельтӥз. Та ӝытын «Солдаты вернутся» поэмаысьтыз люкетъёссэ лыдӟизы. Николай Байтеряковлэн 95 ар тырмонэзлы сӥзем ӝыт 7 фото ВАТСАН Байтеряков Николай Семёнович – удмурт кылбурчи, гожъясь, берыктӥсь. Вордскиз 9-тӥ гудырикошконэ 1923-тӥ арын туала Алнаш ёросысь Ӟатча (Варзи-Ятчи) черкогуртын. Нырысетӥ кылбуръёсыз но веросъёсыз 1938-тӥ арын «Дась лу!» газетын но «Шудо пинал дыр» но «Будон» бичетъёсын печатласькизы. Нырысетӥ кылбур бичетэз - «Кылбуръёс» - 1953-тӥ арын потӥз. Ачиз улэп дыръя на кылбуръёсыз Россиысь 25 калыкъёслэн кылъёсазы но мадьяр кылэ берыктэмын. 1985-тӥ арын Удмурт АССР-лэсь Кун премизэ сётӥзы, 1986-тӥ арын – «Удмуртиысь калык кылбурчи» дано ним. Пусъемын «За отвагу» медален, Горд кизили, Отечественной войны I степени орденъёсын Тегъёс: Лулчеберет Можга Удмуртия гожъясьёс буреваён лыдетъюрт  